stanford-oval/wikipedia huggingface dataset:
Mothman – sanansaattaja

| Mothman – sanansaattaja> The Mothman Prophecies |
| --- | --- |
 DVD:n kansikuva
Ohjaaja:  Mark Pellington
Käsikirjoittaja:  John A. Keel (kirjan pohjalta) Richard Hatem
Tuottaja:  Jason Free Gary W. Goldstein Adrienne Gruben Richard Hatem Rachel Hudgins Gary Lucchesi Terry McKay James McQuaide Tom Rosenberg Ted Tannebaum Richard S. Wright
Säveltäjä:  tomandandy
Kuvaaja:  Fred Murphy
Leikkaaja:  Brian Berdan
Pääosat:  Richard Gere Laura Linney Debra Messing Will Patton Lucinda Jenney
Valmistustiedot
Valmistusmaa:   Yhdysvallat
Tuotantoyhtiö:  Sony Pictures
Levittäjä:  Screen Gems Netflix
Ensi-ilta:   25. tammikuuta 2002  14. kesäkuuta 2002
Kesto:  118 min
Alkuperäiskieli:  englanti
Budjetti:  42 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Mothman – sanansaattaja on vuonna 2002 valmistunut yliluonnollinen jännityselokuva. Se perustuu journalisti John A. Keelin vuosista 1966–1968 kertovaan kirjaan The Mothman Prophecies, joka julkaistiin pian tapahtumien jälkeen. Tuohon aikaan sadat ihmiset kertoivat havainneensa Mothmanin (suom. Koimies) jossakin yhteydessä Point Pleasantin pikkukaupungissa Länsi-Virginiassa. Elokuvassa Keelia näyttelee Richard Gere, roolinimellä John Klein.
Elokuvan juoni

Onnellinen aviopari John ja Mary Klein joutuu auto-onnettomuuteen. Sairaalassa Marylta löydetään aivokasvain, joka mahdollisesti sai hänet menettämään auton hallinnan. Mary kuitenkin kertoo säikähtäneensä valtavaa, punasilmäistä oliota, joka ajoi suoraan autoa kohti mutta väisti viime hetkellä. Maryn kuoleman jälkeen John saa tietää, että ennen kuolemaansa Mary oli tehnyt lukuisia piirustuksia tästä mustasta, punasilmäisestä ja isosiipisestä hahmosta. Niistä tulee Johnille pakkomielle ja muutaman vuoden kuluttua hän joutuu keskelle selittämättömiä ja yliluonnollisia tapahtumia.
Aiheesta muualla

Mothman – sanansaattaja Internet Movie Databasessa (englanniksi)
Mothman – sanansaattaja Elonet.
Moonrise Kingdom

| Moonrise Kingdom |
| --- | --- |

Ohjaaja:  Wes Anderson
Käsikirjoittaja:  Wes Anderson Roman Coppola
Tuottaja:  Jeremy Dawson Scott Rudin Wes Anderson Steven M. Rales
Säveltäjä:  Alexandre Desplat
Kuvaaja:  Robert Yeoman
Leikkaaja:  Andrew Weisblum
Tuotantosuunnittelija:  Adam Stockhausen
Pääosat:  Bruce Willis Edward Norton Bill Murray Frances McDormand Tilda Swinton Jason Schwartzman Bob Balaban
Valmistustiedot
Valmistusmaa:  Yhdysvallat
Tuotantoyhtiö:  American Empirical Pictures Scott Rudin Productions
Levittäjä:  Focus Features Big Bang Media Netflix
Ensi-ilta:  16. toukokuuta 2012 (Cannes)
Kesto:  94 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Moonrise Kingdom on vuonna 2012 ensi-iltansa saanut Wes Andersonin ohjaama draamakomedia, jonka ovat käsikirjoittaneet Anderson ja Roman Coppola. 1960-luvun Uudesta Englannista kertovan elokuvan pääosia, karkumatkalle lähteviä 12-vuotiaita rakastavaisia esittävät Jared Gilman ja Kara Hayward.
Aikuisrooleissa näyttelevät muun muassa Bruce Willis, Edward Norton, Tilda Swinton, Frances McDormand ja Bill Murray.
Elokuvan ensiesitys oli Cannesin 65. elokuvajuhlilla 16. toukokuuta 2012.
Vuonna 2016 Moonrise Kingdom äänestettiin BBC:n kyselyssä  vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Aiheesta muualla

Moonrise Kingdom Internet Movie Databasessa (englanniksi)
Moonrise Kingdom Elonet.
Moonrise Kingdom Yle Teema 14.4.2016
Wes Andersonin ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
1990-luku: Bottle Rocket (1996) · Rushmore (1998)
2000-luku: Royal Tenenbaums (2001) · Steve Zissoun vedenalainen maailma (2004) · Darjeeling Limited (2007) · Fantastic Mr. Fox (2009)
2010-luku: Moonrise Kingdom (2012) · The Grand Budapest Hotel (2014)
Monica Abbott

| Mitalit | Mitalit | Mitalit |  |
| --- | --- | --- | --- |
|  Monica Abbott |  Monica Abbott |  Monica Abbott |  |
Maa:   Yhdysvallat
Softball
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 |  |  |
|  Hopeaa | Tokio 2020 |  |  |
Monica Cecilia Abbott (s. 28. heinäkuuta 1985, Santa Cruz, Kalifornia) on yhdysvaltalainen softballpelaaja ja olympiamitalisti. Abbott on pelipaikaltaan syöttäjä (pitcher). Hän pelasi Tennesseen yliopiston Lady Volunteersissa 2004–2007. Vuonna 2007 hän siirtyi Washington Glory -joukkueeseen, josta siirtyi Japaniin Toyotan joukkueeseen vuonna 2009.
Abbott voitti Yhdysvaltain joukkueessa hopeaa Pekingin olympialaisissa 2008 ja Tokion olympialaisissa 2021.
Saavutuksia

2002
Nuorten Pan-Amerikan mestaruuskilpailujen voitto, valittiin kisojen arvoikkaimmaksi pelaajaksi
2003
ISF:n nuorten naisten maailmanmestaruuskilpailujen hopeaa
alle 18-vuotiaiden Canada Cupin arvokkain pelaaja ja all star -syöttäjä
2004
kultaa yliopistojen softballin maailmanmestaruuskilpailuissa
2005
ensimmäistä kertaa mukana Yhdysvaltain maajoukkueessa Canada Cupissa ja Champions Cupissa
2006
maailmancupin voitto
kultaa ISF:n maailmanmestaruuskilpailuissa
2007
kultaa Pan-Amerikan mestaruuskilpailuista, maailmancupin voitto
Women’s Sports Foundationin Vuoden joukkueurheilija
2008
olympiahopeaa
2021
olympiahopeaa
Aiheesta muualla

Viralliset kotisivut (Arkistoitu – Internet Archive)
Monica Abbott USA Softballin sivuilla (Arkistoitu – Internet Archive)
Mausteneilikka

| Mausteneilikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Myrttikasvit Myrtaceae
Suku::  Jambolaanit Syzygium
Laji::  aromaticum
Kaksiosainen nimi
 Syzygium aromaticum  (L.) Merr. & Perry 
Synonyymit
 Caryophyllus aromaticus L. (1753), alkuperäinen nimi  Eugenia aromatica  Eugenia caryophyllata  Eugenia caryophyllus 
Katso myös
   Mausteneilikka Wikispeciesissä   Mausteneilikka Commonsissa 
Infobox OKNimi-testi OK: 
Mausteneilikka (Syzygium aromaticum, syn. Eugenia caryophyllus) on myrttikasvien (Myrtaceae) heimon jambolaanien (Syzygium) sukuun kuuluva puu. Samalla nimellä kutsutaan kasvin mausteeksi kuivattuja kukkanuppuja. Kasvi ei nimestään huolimatta ole sukua varsinaisille neilikoille. Mausteneilikan eteerisen öljyn eli neilikkaöljyn CAS-numero on 8000-34-8.
Mausteneilikka kasvaa villinä Indonesian Molukeilla eli Maustesaarilla, jossa sitä myös poimitaan myyntiin. Sitä kasvatetaan myös Madagaskarilla, Sansibarilla, Intiassa ja Sri Lankassa.
Ulkonäkö ja koko

Mausteneilikka on pienehkö ainavihanta puu, joka kasvaa 8–30 metriä korkeaksi. Puu on muodoltaan pensasmainen, haarautuen usein läheltä tyveä. Lehdet ovat soikeat ja ehytlaitaiset. Lehtien alapinnalla on öljyrauhasia. Laji on yksikotinen, ja kukat ovat kaksineuvoisia. Pienet kukat sijaitsevat kukinnoissa versojen päädyissä. Hedelmä on pieni luumarja, jonka sisällä on yksi siemen.
Levinneisyys ja elinympäristö

Mausteneilikka kasvaa luonnostaan ainoastaan eräillä Indonesian Molukkien saariryhmän saarilla. Nykyisin sitä kuitenkin viljellään laajalti trooppisen vyöhykkeen alueella.
Mausteneilikka kasvaa trooppisissa sademetsissä. Se ei kestä liikaa auringonvaloa nuorena vaan tarvitsee metsän varjostusta. Sitä esiintyy merenpinnan tasosta noin tuhannen metrin korkeuteen asti. Se elinalueiden keskimääräinen vuoden keskilämpötila on 25 °C ja keskimääräinen vuosittainen sadanta 1 500–2 500 millimetriä.
Käyttö

Mausteneilikkaa käytetään laajasti mausteena varsinkin Aasiassa mutta myös Euroopassa, Afrikassa ja Amerikan mantereilla. Monissa aasialaisissa keittiöissä mausteneilikkaa käytetään liharuoissa ja riisin maustamisessa. Skandinaavisessa keittiössä neilikkaa käytetään etenkin jouluruoissa: kinkussa ja glögissä. Muualla Euroopassa sitä käytetään yleisemmin liharuoissa ja säilykkeissä. Sitä käytetään myös maustekastikkeissa, kuten worcesterkastikkeessa.
Indonesiassa ja Kreikan suunnalla mausteneilikkaa poltetaan tupakan seassa. Mausteneilikan pureskeleminen raikastaa hengityksen, mikä on tiedetty jo muinaisessa Kiinassa.
Käyttö > Historia

Mausteneilikan historia hyötykasvina on tuhansien vuosien pituinen. Kuivattua maustetta on viety Molukkien saarilta nykyisen Indonesian alueelta Kiinaan jo noin 2 500 vuotta sitten. Kasvia istutettiin myös muille Indonesian saarille. Maustetta tuotiin myöhemmin myös muualle Aasiaan ja Eurooppaan. Se oli pitkään arvokas tuote, ja Euroopan valtiot taistelivat 1600–1800-luvuilla saarista, joilla puuta kasvoi. 1600-luvulla Alankomaat valloitti Molukkien alueen ja sai käytännössä monopoliaseman mausteneilikan kaupassa. 1800-luvulla kasvia alettiin levittää laajalti viljelykseen muille trooppisille alueille.
Aiheesta muualla

Laji.fi: Mausteneilikka (Syzygium aromaticum)
Kassu – Kasvien suomenkieliset nimet: Mausteneilikka (Syzygium aromaticum)
UniProt: Taxonomy - Syzygium aromaticum (englanniksi)
Food Component Database (FooDB): Cloves (Syzygium aromaticum) (englanniksi)
Dr. Duke's Phytochemical and Ethnobotanical Databases: Syzygium aromaticum (Arkistoitu – Internet Archive) (englanniksi)
Kyoto Encyclopedia of Genes and Genomes (KEGG): Clove oil (englanniksi)
Yrtit ja mausteet
Mausteneilikkapuu Pohjois-Sulawesissä.
Kuivattuja mausteneilikankukkia.
Murderball

| Murderball |
| --- | --- |

Ohjaaja:   Henry Alex Rubin  Dana Adam Shapiro 
Tuottaja:   Jeffrey V. Mandel  Dana Adam Shapiro 
Säveltäjä:  Jamie Saft
Kuvaaja:  Henry Alex Rubin
Leikkaaja:   Conor O’Neill  Geoffrey Richman 
Pääosat:   Keith Cavill  Andy Cohn  Scott Hogsett  Christopher Igoe  Mark Zupan  Bob Lujano  Joe Soares 
Valmistustiedot
Valmistusmaa:  Yhdysvallat
Tuotantoyhtiö:   A&E IndieFilms  EAT Films 
Levittäjä:  ThinkFilm Netflix
Ensi-ilta:  22. heinäkuuta 2005
Kesto:  88 minuuttia
Alkuperäiskieli:  englanti
Tuotto:  1 750 211 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Murderball (televisioesityksessä myös Murhapallo) on vuonna 2005 ensi-iltansa saanut yhdysvaltalainen dokumenttielokuva, jonka ovat ohjanneet Henry Alex Rubin ja  Dana Adam Shapiro.  Elokuvan ovat tuottaneet Jeffrey V. Mandel ja Shapiro. Elokuva oli ehdolla parhaaksi dokumentiksi vuoden 2006 Oscar-gaalassa. Elokuva on voittanut lukuisia palkintoja ja ollut lisäksi useasti  ehdolla.
Murderballin keskiössä ovat halvaantuneet, pyörätuolirugbya pelaavat miehet. Elokuva kertoo Kanadan ja Yhdysvaltain maajoukkueiden kilpailuasetelmasta, joka huipentuu kohtaamiseen vuoden 2004 paralympialaisissa. Urheilulajin ohella elokuvassa käydään läpi pelaajien henkilöhistoriaa, vammautumistaan, seksuaalisuutta vammautumisen jälkeen ja heidän elämäänsä yleensä.
Vastaanotto

Murderball on ollut ilmestyttyään arvostelumenestys. Rotten Tomatoes -sivuston arvosteluista 98 prosenttia on positiivisia.
Palkinnot ja ehdokkuudet

| 0 | 1 | 2 | 3 |
| --- | --- | --- | --- |
| Palkinto | Kategoria | Saaja | Tulos |
| Sundance Film Festivalin yleisöpalkinto | Paras dokumenttielokuva |  | Voitto |
| Oscar-gaala 2006 | Paras dokumentti |  | Ehdokkuus |
| Full Frame Documentary Film Festivalin yleisöpalkinto | Paras elokuva |  | Voitto |
| Indianapolis International Film Festivalin yleisöpalkinto | Paras elokuva |  | Voitto |
| Indianapolis International Film Festivalin yleisöpalkinto | Paras ei-fiktiivinen elokuva |  | Voitto |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Murderball (film)
Merkinnän syy: Tuotanto-osio puuttuu ja Vastaanotto-osio kaipaa täydennystä.
Käännös suomeksi
Murder Story

| Murder Story |
| --- | --- |

Ohjaaja:   Eddie Arno  Markus Innocenti 
Käsikirjoittaja:   Eddie Arno  Markus Innocenti 
Tuottaja:  Tom Reeve
Pääosat:   Christopher Lee  Bruce Boa  Alexis Denisof  Stacia Burton 
Valmistustiedot
Valmistusmaa:   Yhdistynyt kuningaskunta  Alankomaat 
Tuotantoyhtiö:   Contracts International  Elsevier-Vendex Film Beheer 
Ensi-ilta:  21. syyskuuta 1989
Kesto:  90 minuuttia
Alkuperäiskieli:  englanti, hollanti
Aiheesta muualla
IMDb 
AllMovie
Infobox OKNimi-testi OK: 
Murder Story on vuonna 1989 julkaistu Eddie Arnon ja Markus Innocentin ohjaama ja käsikirjoittama brittiläis-alankomaalainen rikostrilleri, jonka pääosissa ovat Christopher Lee, Bruce Boa, Alexis Denisof ja Stacia Burton. Murder Story kuvattiin Alankomaissa.
Murder Story sai ensi-iltansa 21. syyskuuta vuonna 1989 Yhdysvalloissa. Murder Story on julkaistu videolle ja DVD:lle.
Näyttelijät

| 0 | 1 | 2 |
| --- | --- | --- |
|  Christopher Lee  | … |  Willard Hope   |
|  Bruce Boa  | … |  Corrigan   |
|  Alexis Denisof  | … |  Tony Zonis   |
|  Stacia Burton  | … |  Marty   |
|  Bill Bailey  | … |  Billy van Wyck / Keelman   |
|  Garrick Hagon  | … |  Ben Zonis   |
|  Jeff Harding  | … |  Larry DeLeo   |
|  Kate Harper  | … |  Neiti Swann   |
|  George Isherwood  | … |  Naapuri   |
|  William Jongeneel  | … |  Toe-Jam   |
|  Michael Krass  | … |  Roach   |
|  Marie Stillin  | … |  Judy Zonis   |
|  David Swatling  | … |  Donaldson   |
|  Pamela Teves  | … |  Rouva Weber   |
Aiheesta muualla

Murder Story Internet Movie Databasessa (englanniksi)
Murder Story AllMoviessa. (englanniksi)
Mikko Niemelä

| Mikko Niemelä> Henkilötiedot |
| --- | --- |
Syntynyt: 9. lokakuuta 1990 (ikä 34) Oulu, Suomi
Kansalaisuus:   Suomi
Jääkiekkoilija
Lempinimi:  Mise, Nise
Pelipaikka:  puolustaja
Maila:  oikea
Pituus:  187 cm
Paino:  91 kg
Seura
Seura:  SaiPa
Sarja:  SM-liiga
Pelinumero:  28
Pelaajaura
Pääsarjaura:  2009–
Aik. seurat:  Kärpät (SML) Kiekko-Laser (Mestis) Pelicans (SML) Brynäs IF (SHL)
Mikko Niemelä (s. 9. lokakuuta 1990 Oulu) on suomalainen jääkiekkopuolustaja, joka pelaa SM-liigajoukkue Saimaan Pallossa. Hän on pelityyliltään peruspuolustaja. Niemelä laukoo oikealta.
Ura > Maajoukkueura

Niemelä on pelannut Suomen A-maajoukkueessa neljä ottelua ilman tehopisteitä. Hän teki A-maajoukkuedebyyttinsä Karjala-turnauksen toisessa ottelussa 9. marraskuuta 2019 Helsingin Hartwall Arenassa Tšekkiä vastaan. Hänet merkittiin Suomen nelospuolustajapariin Veli-Matti Vittasmäen viereen. Niemelä keräsi ottelussa neljä jäähyminuuttia.
Niemelä on pelannut myös seitsemän nuorten maaottelua.
Myrtídia

| Myrtídia Μυρτίδια |
| --- | --- |
 Myrtídia
 Koordinaatit: 36°11′21″N, 22°57′27″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Kythera
Hallinto:  
 – Asutustyyppi:  Kyläyhdyskunta
 – Kallikrates-koodi:  52050110
Väkiluku (2011):  132
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Myrtídia (kreik. Μυρτίδια) on Kreikan kyläyhdyskunta (virallisesti Τοπική Κοινότητα Μυρτιδίων, Topikí Koinótita Myrtidíon), joka sijaitsee Kytheran saarella. Se kuuluu hallinnollisesti Kytheran kuntaan, Saarten alueyksikköön ja Attikan alueeseen. Kyläyhdyskunnan väkiluku on 132 (vuonna 2011).
Myrtidiótissan luostari.
Myrtídian kyläyhdyskunnan kylät sijaitsevat Kytheran lounaisosassa. Kyläyhdyskuntaan kuuluvat kylät Drymónas (86 asukasta vuonna 2011), Kalisperiánika (30) ja Kalokairinés (15) sekä Myrtidiótissan luostari (Moní Myrtidiótissas). Seutu on saanut nimensä alueen myrttipuista.
Narco

| Narco |
| --- | --- |

Ohjaaja:   Tristan Aurouet  Gilles Lellouche 
Käsikirjoittaja:   Tristan Aurouet  Gilles Lellouche 
Tuottaja:   Alain Attal  Jean-Philippe Blime 
Säveltäjä:   Vincent Montrobert  Sebastien Tellier 
Kuvaaja:  Tetsuo Nagata
Leikkaaja:   Samuel Danesi  Vincent Montrobert 
Pääosat:   Guillaume Canet  Zabou Breitman  Benoît Poelvoorde  Guillaume Gallienne  François Berléand 
Valmistustiedot
Valmistusmaa:  Ranska
Tuotantoyhtiö:  Les Productions du Trésor
Ensi-ilta:  2004
Kesto:  105 min
Alkuperäiskieli:  ranska
Aiheesta muualla
IMDb 
AllMovie
Infobox OKNimi-testi OK: 
Narco on vuonna 2004 kuvattu ranskalainen draamakomedia. Elokuvan pääosia näyttelevät Guillaume Canet, Zabou Breitman, Benoît Poelvoorde, Guillaume Gallienne ja François Berléand. Jean-Claude Van Damme tekee elokuvassa cameoroolin. Elokuvan ovat ohjanneet Tristan Aurouet ja Gilles Lellouche.
Aiheesta muualla

Narco Internet Movie Databasessa (englanniksi)
Music for Supermarkets

| Music for Supermarkets Jean-Michel Jarre |
| --- | --- | --- |

Studioalbumin tiedot
 Äänitetty : 1983
 Julkaistu: 1983
 Tuottaja(t): Jean-Michel Jarre
 Tyylilaji: Elektroninen musiikki
 Levy-yhtiö: Disques Dreyfus
Jean-Michel Jarren muut julkaisut
| The Concerts in China 1982 | Music for Supermarkets 1983 | Zoolook 1984 |
Music for Supermarkets (ransk. Musique pour supermarché) on Jean Michel Jarren albumi, joka julkaistiin vuonna 1983.
Jarre teetti LP-levystä vain yhden kappaleen. Uniikki levy myytiin hyväntekeväisyyshuutokaupassa, jonka jälkeen vinyylilevyn painomasteri ja masternauhat tuhottiin. Levyn sisäkansissa oli 11 Polaroid-valokuvaa levyn tuotantoprosessista, joista yksi tyhjä paikka säilytettiin levyn ensimmäisen omistajan valokuvaa varten. Levyn osti alun perin 69 000 frangilla (n. 10 500 €) nimettömänä pysynyt mies. Hän osti levyn, koska oli kuullut radiosta Jarren The Concerts in China -albumin musiikkia herätessään sairaalassa auto-onnettomuuden seurauksena. Huutokaupan jälkeen levy on myyty kahdesti eteenpäin seuraaville omistajille.
Huutokaupan jälkeen levyä soitettiin kerran Radio Luxemburgin lähettämänä. Jarre avasi lähetyksen sanomalla "Piratez Moi!" (piratoikaa minut!), ja epävirallisia äänitallenteita lähetyksestä onkin säilynyt. Levyn sisältämistä sävellyksistä Jarre käytti osan uudelleen myöhemmissä teoksissaan albumeilla Zoolook ja Rendez-Vous.
Taustaa

Joukko nuoria taiteilijoita, jotka olivat myös Jarren henkilökohtaisia tuttavia, pyysivät Jarrea tekemään taustamusiikkia heidän supermarkettien aiheena olevaan taidenäyttelyyn. Jarre suostui pyyntöön ja tuotti musiikin näyttelyn käyttöä varten. Taidenäyttelyssä olleet teokset olivat näyttelyn päättymisen jälkeen tarkoitus myydä ja 
niiden tuotto käyttää hyväntekeväisyystarkoituksiin. Samasta hyväntekeväisyysajatuksesta Jarre päätti tehdä näyttelyä varten tekemästään musiikistaan yhden äänilevyn 
kappaleen, joka myös huutokaupataan ja sen tuotto käytetään hyväntekeväisyystarkoitukseen. Vertauskuvallisesti Jarre halusi levytyksestään yksilöllisen kappaleen kuten taidenäyttelyn teoksista.
Moniammatillinen oppiminen

Moniammatillisessa oppimisessa terveydenhuollon ammattilaiset oppivat toinen toisiltaan tärkeitä tietoja ja taitoja. Usein oppiminen tapahtuu tiedostamatta potilaan tai asiakkaan parhaaksi.
Esimerkki moniammatillisesta oppimisesta on potilaan tai asiakkaan hoitopolun määrittäminen moniammatillisena yhteistyönä eri ammattilaisten välillä. Hoitopolku on se lenkki, jonka potilas tai asiakas kiertää terveydenhuollon eri yksiköissä. Hoitopolusta saatetaan myös käyttää suppeampaa nimitystä: hoitoketju, joka kuvaa vain perusterveydenhuollon ja erikoissairaanhoidon välistä yhteistyötä. Hoitopolulla on kuitenkin mukana myös ainakin apteekki ja potilasjärjestö. Hoitopolkuajattelulla on nykyään yhä suurempi tilaus, kun kunnallisia palveluja karsitaan sekä yksityissektorin ja järjestöjen roolia peräänkuulutetaan. Hoitopolkuajattelu viittaa siihen, että potilas tai asiakas kohdataan kokonaisuutena siinä vaiheessa polkua, missä hän kulloinkin vaeltaa. Esimerkiksi apteekissa farmaseutti voi kohdistaa neuvontaa juuri sairaalasta kotiutuneen tarpeisiin.
Moniammatillisen oppimisen tutkimus

Moniammatillista oppimista on vielä tutkittu Suomessa melko vähän. Oppimisen mittaaminen onkin vaikeaa, koska hiljaista tietoa, jota siirretään oppimistilanteessa, on hyvin vaikeaa mitata. Usein oppijatkaan eivät ymmärrä siinä hetkessä, kuinka paljon he ovat oppineet. Oppimistuloksena saattaa olla koko näkökulman muutos osista kokonaisuuteen, vaikka kurssitetut toteaisivat vain, että kivaa oli. Lisäksi perinteisiä ammattirajoja ylittävää yhteistyötä on Suomessa kovin vähän siihen nähden, mikä olisi potentiaali. Tärkeänä poikkeuksena tässä ovat terveyskeskusten ja sairaaloiden sisällä toimivat moniammatilliset tiimit. Eri terveydenhuollon yksiköiden yhteistyö on vielä valitettavan vähäistä. Syitä tähän tilanteeseen haetaan muun muassa kiireestä ja resurssipulasta.
Moniammatillisen oppimisen hyödyt

Moniammatillisesta oppimisesta hyötyy potilas tai asiakas, kun saa kokonaisvaltaista ja asiantuntevaa neuvontaa sekä tulee kohdatuksi inhimillisellä tasolla. Lisäksi terveydenhuollon ammattilaiset hyötyvät, kun tietoa jaetaan spontaanisti eri ammattilaisten kesken. Hyöty voi olla myös konkreettisen yhteistyöverkoston luominen eri organisaatioiden rajojen yli.
Moniammatillisen oppimistilaisuuden järjestäminen

Moniammatillisessa oppimisessa on hyvä käyttää uusimpia oppimisteorioita hyväksi. Konstruktivistisen ongelmalähtöisen oppimisen avulla on saavutettu hyviä tuloksia. Lisäksi moniammatillista oppimista voidaan lähestyä kriittisen pedagogiikan näkökulmasta, koska tavoitteena on vallitsevan järjestelmän kyseenalaistaminen ja ammatillisten rajojen rikkominen.
Mungo

| Mungo |
| --- | --- |
 Mungo Hyderabadissa Intiassa
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Mangustit Herpestidae
Suku::  Mungot Herpestes
Laji::  edwardsi
Kaksiosainen nimi
 Herpestes edwardsi  (E. Geoffroy Saint-Hilaire, 1818) 
Synonyymit
 Herpestes edwardsii  
 Mungon levinneisyys
Alalajit 
 H. e. edwardsi  H. e. ferrugineus  H. e. lanka  H. e. montanus  H. e. nyula 
Katso myös
   Mungo Wikispeciesissä   Mungo Commonsissa 
Infobox OKNimi-testi OKIUCN-testi OK: 
Mungo (Herpestes edwardsi) on Intiassa ja sen naapurimaissa elävä mangustilaji.
Ulkonäkö ja koko

Mungon pää ja vartalo ovat yhteensä 36–45 cm pitkät. Pitkä, tuuhea häntä voi olla lähes yhtä pitkä. Turkki on tuuhea, karva karkeaa, mustan ja valkean kirjavaa. Silmien ja kuonon ympärillä on punaruskeaa karvaa.
Lajin urokset ovat huomattavasti suurempia kuin naaraat.
Levinneisyys ja elinympäristö

Mungoa tavataan alueella, joka ulottuu Turkista Arabian kautta Intiaan, Bhutaniin ja Bangladeshiin.
Mungot elävät usein asutuksen lähellä, jopa kaupungeissa, ja kuivissa ja piikkisissä metsissä.
Ravinto ja elintavat

Mungot syövät hyönteisiä, äyriäisiä, matoja, lintuja, liskoja ja munia, mutta parhaiten ne tunnetaan kyvystään tappaa käärmeitä. Ne tappavat käärmeitä hämmästyttävän nopean väistämisrefleksin avulla. Kun käärme iskee, mungo hyppää sivuun ja iskee terävät hampaansa käärmeen niskaan eikä jätä saalista rauhaan, ennen kuin sen niska on varmasti katkennut. Mungot kykenevät tappamaan lähes minkä tahansa käärmeen, sen koosta riippumatta. Mungo ei ole immuuni käärmeiden myrkylle, mutta sen vastustuskyky on hieman vahvempi kuin muilla nisäkkäillä. Hyvä immuniteetti on seurausta mutaatioista eläinten nikotiinireseptoreissa; mutaatiot estävät käärmeen myrkyssä olevaa neurotoksiinia sitoutumasta reseptoreihin ja siten ehkäisevät myrkytystä. Lintuja saalistaessaan mungolla puolestaan on tapana tekeytyä kuolleeksi ja odottaa, että haaskalintu tulee liian lähelle syödäkseen sen, jolloin mungo hyökkää linnun kimppuun.[lähde? ]
Mungot kesyyntyvät helposti ja niitä pidetään asunnoissa tuhoeläinten tappajina ja karkottajina.
Mungot voivat nähdä värejä, toisin kuin useimmat nisäkkäät, joilla on vain osittainen värinäkö.[lähde? ]
Mungot on rauhoitettu Intiassa jo vuonna 1972, koska niitä metsästettiin turkkinsa takia. Salametsästys jatkuu edelleen. Niiden karvasta on tehty hienoja siveltimiä ja partasuteja.
Mungo vaanii kobraa
(Louis Sargentin maalaus vuodelta 1909)